12. ฐานะการเงิน ส่วนที่ 2

(1) งบการเงิน ในระยะเวลา 3 ปีที่ผ่านมา (ปี 2548-2550)

(ก) สรุปรายงานการสอบบัญชี

ในปี 2548-2549 นางสาวรัตนา จาละ ผู้สอบบัญชีรับอนุญาต ทะเบียนเลข 3734 บริษัท สำนักงาน
เอินส์ท แอนด์ ยัง จำกัด ได้ตรวจสอบงบการเงินรวม สำหรับปีสิ้นสุดวันที่ 31 ธันวาคม
2548-2550 และแสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) สรุปงบการเงินรวม

[]

[]

[]

[]

[]

(ค) อัตราส่วนทางการเงินที่สำคัญ

[]

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ในปี 2550 บริษัทฯ และบริษัทในเครือได้มีนโยบายทำการตีราคาสินทรัพย์ใหม่ (Assets
Revaluation) ตามมาตรฐานการบัญชี ฉบับที่ 32 ปี 2542 เรื่องที่ดิน อาคารและอุปกรณ์
ซึ่งนโยบายดังกล่าวส่งผลกระทบต่อกำไรสุทธิและสินทรัพย์ของกิจการอย่างมีนัยสำคัญ คือ

1. เกิดขาดทุนจากการด้อยค่าของสินทรัพย์ในงบกำไรขาดทุนรวมจำนวน 62.47 ล้านบาท

2. เกิดส่วนเกินทุนจากการตีราคาสินทรัพย์ในงบดุลรวมจำนวน 515.77 ล้านบาท
ทำให้ส่วนของผู้ถือหุ้นเพิ่มขึ้นจาก 592.38 ล้านบาทในปี 2549 เป็น 1,091.02 ล้านบาทในปี
2550 หรือเพิ่มขึ้น 84.17% ทำให้มูลค่าหุ้นตามบัญชีต่อหุ้นของบริษัทเพิ่มขึ้นจาก 21.73 บาทต่อหุ้น ณ
สิ้นปี 2549 เป็น 40.02 บาทต่อหุ้น ณ สิ้นปี 2550หรือเพิ่มขึ้น 84.17%

  สำหรับผลการดำเนินงานของงบการเงินรวมในปี 2550 มีกำไรสุทธิ 5.30 ล้านบาท

ลดลงจากปีก่อนที่มีกำไรสุทธิ 98.98 ล้านบาท คิดเป็นกำไรสุทธิลดลง 93.68 ล้านบาท หรือลดลง
94.65%
สาเหตุสำคัญเกิดจากการรับรู้ขาดทุนจากการด้อยค่าของสินทรัพย์จากการตีราคาสินทรัพย์ใหม่ จำนวน
62.47 ล้านบาท ดังนั้นหากไม่รวมรายการขาดทุนจากการด้อยค่าของสินทรัพย์ที่เกิดขึ้นนี้ บริษัทฯ
จะมีกำไรจากการผลประกอบการที่แท้จริงจำนวน 67.77 ล้านบาท ลดลงจากปีก่อนเท่ากับจำนวน
31.21 ล้านบาท หรือลดลง 31.53%

สาเหตุของการเปลี่ยนแปลงของผลกำไรจากผลประกอบการมีรายละเอียด ดังนี้

  1. รายได้จากการขาย 8,176.13 ล้านบาท เพิ่มขึ้น 607.67 ล้านบาท หรือเพิ่มขึ้น 8.03%

  2. ต้นทุนขายและบริการ 7,479.36 ล้านบาท เพิ่มขึ้น 593.04 ล้านบาท หรือเพิ่มขึ้น 8.61%

  3. เกิดกำไรขั้นต้นที่ 696.77 ล้านบาท เพิ่มขึ้น 14.63 ล้านบาท หรือเพิ่มขึ้น 2.20%

อัตรากำไรขั้นต้นปี 2550 อยู่ที่ 8.52% ลดลงจากปีก่อน 0.49%
เนื่องจากระดับราคาขายที่ลดลงจากปีก่อน

4. ค่าใช้จ่ายขายและบริหารสูงขึ้น48.96 ล้านบาท หรือเพิ่มขึ้น 11.42%
เนื่องจากปริมาณการขายที่เพิ่มขึ้น

5. กำไรจากอัตราแลกเปลี่ยนอยู่ที่ 22.12 ล้านบาทเทียบกับขาดทุนในปีก่อนที่ 15.47 ล้านบาท
หรือกำไรจากอัตราแลกเปลี่ยนเพิ่มขึ้น 37.59 ล้านบาท

6. สิทธิประโยชน์ทางภาษีที่ลดลง ทำให้เกิดภาษีเงินได้นิติบุคคล จำนวน 29.65 ล้านบาท
ในขณะที่ปี 2549 ไม่มีค่าใช้จ่ายภาษีเงินได้นิติบุคคล

2. ผลการดำเนินงานของกลุ่มธุรกิจหลัก

  กลุ่มน้ำยางข้น :

(1) รายได้จากการขาย ปี 2550 อยู่ที่ 7,864 ล้านบาท เพิ่มขึ้น 645 ล้านบาทหรือ 9%
เมื่อเทียบกับปี 2549 เป็นผลจากปริมาณการขายน้ำยางข้นเพิ่มขึ้น 16% เป็น 149,212 ตัน
แต่ราคาขายได้ลดลง 5% เนื่องจากภาวะการตั้งราคาขายในตลาดในปี 2550 ด้อยกว่าปี 2549

(2) รายได้อื่น อยู่ที่ 39 ล้านบาท เพิ่มขึ้น 39 ล้านบาทจากปีก่อน
เกิดจากกำไรจากอัตราแลกเปลี่ยน 19 ล้านบาท ในขณะที่เกิดขาดทุนจากอัตราแลกเปลี่ยน 15
ล้านบาทในปี 2549

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 7,740 ล้านบาท เพิ่มขึ้น 707
ล้านบาท หรือ 10% เนื่องจากการเพิ่มปริมาณการขาย 16% ราคาวัตถุดิบเพิ่มขึ้น 2.5%
ค่าเผื่อหนี้สูญ 22 ล้านบาท และเกิดภาษีเงินได้นิติบุคคล 30 ล้านบาท (ปี 2549
ไม่มีภาษีเงินได้นิติบุคคล)

(4) กำไร (ขาดทุน) กำไรสุทธิจากการดำเนินงานปกติอยู่ที่ 133 ล้านบาท ลดลง 53 ล้านบาท
หรือ 29% อัตรากำไรสุทธิอยู่ที่ 1.68% ต่ำกว่าปีก่อน 0.9%
เป็นผลจากความสามารถในการทำกำไรด้านอัตรากำไรขั้นต้น ซึ่งอยู่ที่ 9% ลดลงจากปีก่อน 0.8%
แต่ถ้ารวมขาดทุนจากการด้อยค่าของสินทรัพย์จำนวน 58 ล้านบาท
กลุ่มน้ำยางข้นจะเหลือกำไรสุทธิทางบัญชี 75 ล้านบาท

(5) อัตราผลตอบแทนต่อผู้ถือหุ้น บริษัทย่อยในกลุ่มน้ำยางข้น คือ บริษัท ไทยรับเบอร์ลาเท็คซ์กรุ๊ป
จำกัด ได้จ่ายเงินปันผลให้แก่บริษัทแม่ คือ บริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) ในปี 2550 จำนวนเงิน 109 ล้านบาท หรือ
มีอัตราการจ่ายเงินปันผล 100% ของกำไรสุทธิก่อนขาดทุนจากการด้อยค่าของสินทรัพย์

  กลุ่มเส้นด้ายยางยืด : (1) รายได้จากการขาย ปี 2550 มีรายได้จากการขาย 1,025
  ล้านบาท เพิ่มขึ้น 197 ล้าน

บาท หรือ 24% เป็นผลจากภาวะตลาดที่ดีขึ้น ทำให้บริษัท เวิลด์เฟล็กซ์ จำกัด (มหาชน)
(บริษัทย่อย) เพิ่มปริมาณการขายได้ 36% แต่ราคาขายได้ลดลง 9%
เนื่องจากมีสัดส่วนการส่งออกที่สูงถึงร้อยละ 96 ของยอดขายรวม
จึงได้รับผลกระทบจากค่าเงินบาทที่แข็งค่าขึ้น และภาวะการตั้งราคาขายของตลาดในปี 2550
ด้อยกว่าปี 2549

(2) รายได้อื่น อยู่ที่ 16 ล้านบาท ลดลง 5 ล้านบาท หรือ 25% เนื่องจากปี 2550
ไม่มีการทำธุรกรรมในตลาดสินค้าเกษตรล่วงหน้า ในขณะที่ปี 2549
มีกำไรจากสัญญาซื้อขายล่วงหน้าถึง 13 ล้านบาท นอกจากนี้ ในปี 2550
เกิดกำไรจากอัตราแลกเปลี่ยน 3 ล้านบาท เพิ่มจากปีก่อน 3.50 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 1,096 ล้านบาท เพิ่มขึ้น 203
ล้านบาท หรือ 23% เนื่องจากการเพิ่มขึ้นของปริมาณการผลิตและการขาย

(4) กำไร (ขาดทุน) มีขาดทุนสุทธิจากการดำเนินงานปกติ 55 ล้านบาท เพิ่มขึ้น 12 ล้านบาท
หรือเพิ่มขึ้น 27% อัตราขาดทุนสุทธิอยู่ที่ 5.36% สูงกว่าปีก่อนเล็กน้อยที่ 0.18%
แต่ถ้ารวมขาดทุนจากการด้อยค่าของสินทรัพย์จำนวน 5 ล้านบาท
บริษัทย่อยจะเกิดขาดทุนสุทธิทางบัญชี 60 ล้านบาท

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2550

  (ข) สถานะการเงินของงบการเงินรวม

1. สินทรัพย์ สินทรัพย์รวมอยู่ที่ 4,850 ล้านบาท เพิ่มขึ้น 1,672 ล้านบาทหรือ 53% จากปีก่อน
เป็นการเพิ่มขึ้นในสินทรัพย์หมุนเวียน 1,067 ล้านบาทและในสินทรัพย์ไม่หมุนเวียน 605 ล้านบาท

1.1 ส่วนประกอบของสินทรัพย์ - สินทรัพย์หมุนเวียน อยู่ที่ 3,240 ล้านบาทเพิ่มขึ้น 1,067
ล้านบาทหรือ 33% มาจากรายการหลักที่สำคัญคือ ลูกหนี้การค้าสุทธิเพิ่มขึ้น 950 ล้านบาท
เนื่องจากรายได้จากการขายขยายตัว 8% และระยะเวลาจัดเก็บหนี้เพิ่มขึ้น 10 วัน

  - ที่ดิน อาคารและอุปกรณ์-สุทธิ อยู่ที่ 1,282 ล้านบาทเพิ่มขึ้น 448 ล้านบาทหรือ

54% เนื่องจากมีการตีราคาสินทรัพย์ใหม่ในปี 2550 ตามมาตรฐานการบัญชีฉบับที่ 32 ปี 2542
เรื่องที่ดิน อาคารและอุปกรณ์

1.2 คุณภาพสินทรัพย์ - สินทรัพย์
มีการสำรองการเสื่อมสภาพและการลดมูลค่าของสินค้าคงเหลือจำนวน 1.97 ล้านบาทหรืออยู่ที่
0.18% ของสินค้าคงเหลือรวม สูงกว่าปีที่แล้ว ซึ่งอยู่ที่ 0.01%

- ลูกหนี้ ก่อนหักค่าเผื่อหนี้สงสัยจะสูญจำนวนเงิน 1,821 ล้านบาทมีโครงสร้างดังนี้

- ยังไม่ครบกำหนดชำระ ร้อยละ 79 มากกว่าปีก่อน ซึ่งอยู่ที่ร้อยละ 62

- เกินกำหนดชำระน้อยกว่า 365 วัน ร้อยละ 17 ลดลงจากปีก่อน ซึ่งอยู่ที่ร้อยละ 32

- ส่วนที่ตั้งค่าเผื่อหนี้สงสัยจะสูญไว้ครบแล้วจำนวน 67 ล้านบาท หรือร้อยละ 3.68 ลดลงจากปี
2549 ซึ่งอยู่ที่ร้อยละ 4.83 ส่วนใหญ่ผิดนัดชำระเกินกว่า 1 ปี หรืออยู่ระหว่างการดำเนินคดี

เห็นได้ว่า คุณภาพลูกหนี้การค้าของปี 2550 ดีกว่าปี 2549

  2. สภาพคล่อง 2.1 กระแสเงินสด งบการเงินรวมปี 2550 มีการเปลี่ยนแปลงกระแสเงินสด
  ดังนี้

  - เงินสดสุทธิจาก (ใช้ไปใน) กิจกรรมดำเนินงาน ปี 2550 มีเงินสดสุทธิใช้ไปใน

กิจกรรมดำเนินงาน 762 ล้านบาท ในขณะที่ปี 2549 มีเงินสดสุทธิได้มาจากกิจกรรมดำเนินงาน
380 ล้านบาท เกิดจากรายการลูกหนี้การค้าที่เพิ่มขึ้น 978 ล้านบาท เทียบกับลูกหนี้การค้าที่ลดลง
311 ล้านบาทในปีก่อน เป็นผลจากการขยายตัวของการขาย

- เงินสดสุทธิจาก (ใช้ไปใน) กิจกรรมลงทุน ปี 2550 มีเงินสดสุทธิใช้ไปในกิจกรรมลงทุน 225
ล้านบาท มากกว่าปีก่อน ซึ่งมีเงินสดสุทธิใช้ไปในกิจกรรมลงทุน 49 ล้านบาท
เนื่องจากมีการลงทุนเพิ่มในที่ดิน อาคารและอุปกรณ์ 91 ล้านบาท

- เงินสดสุทธิจาก (ใช้ไปใน) กิจกรรมจัดหาเงิน ปี 2550 มีเงินสดสุทธิจากกิจกรรมจัดหาเงิน
987 ล้านบาท ในขณะที่ปี 2549 มีเงินสดสุทธิใช้ไปในกิจกรรมจัดหาเงิน 603 ล้านบาท
เนื่องจากบริษัทฯได้ก่อหนี้สินระยะสั้นและยาวเพิ่มขึ้น 1,010
ล้านบาทเป็นผลจากการการที่ราคาซื้อยางพาราได้ปรับตัวสูงขึ้นมากในช่วงปลายปี 2550
ทำให้มีความต้องการใช้เงินทุนหมุนเวียนมากขึ้น และมีการกู้เงินระยะยาว
เพื่อลงทุนในธุรกิจปลูกสวนยางพารา

  2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 0.98 เท่า เพิ่มขึ้นจากปีก่อน
  0.12 เท่า

- อัตราส่วนสภาพคล่องหมุนเร็ว อยู่ในระดับ 0.58 เท่า เพิ่มขึ้นจากปีก่อน 0.20 เท่า
เนื่องจากการเพิ่มขึ้นของเงินสดและลูกหนี้การค้ารวม 986 ล้านบาท

  2.3 ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2550

ส่วนของเงินกู้ระยะยาวที่ครบกำหนดในปี 2551 มีจำนวนเพียง 30 ล้านบาท คาดว่า
บริษัทและบริษัทย่อยมีกระแสเงินสดเพียงพอต่อการชำระหนี้
โดยมาจากรายการที่บวกกลับในกระแสเงินสดรับ คือ ค่าเสื่อมราคาและค่าใช้จ่ายรอตัดบัญชี ซึ่งในปี
2550 มีจำนวนรวม 111 ล้านบาท จึงคาดว่า ค่าเสื่อมราคาและค่าใช้จ่ายรอตัดบัญชีของปี 2551
มีเพียงพอต่อการชำระเงินกู้ที่ครบกำหนดในปีเดียวกัน

  3. รายจ่ายลงทุน

  3.1 รายจ่ายลงทุนที่ผ่านมาของบริษัท ปี 2550 บริษัทฯ มีการจ่ายเงินลงทุนในบริษัท

ร่วมและบริษัทย่อยรวม 173.78 ล้านบาท ตามหมายเหตุประกอบงบการเงินปี 2550 ข้อ 9

4. แหล่งที่มาของเงินทุน 4.1 ความเหมาะสมของโครงสร้างเงินทุน
อัตราส่วนหนี้สินต่อส่วนของผู้ถือหุ้นอยู่ที่ 3.44 เท่าลดลงจาก 4.36 เท่าในปี 2549
เกิดจากหนี้สินรวมเพิ่มขึ้น 1,173 ล้านบาท ในขณะที่ส่วนผู้ถือหุ้นเพิ่มขึ้น 499 ล้านบาท
เนื่องจากเกิดส่วนเกินทุนจากการตีราคาสินทรัพย์ 516 ล้านบาท

4.2 ส่วนของผู้ถือหุ้น อยู่ที่ 1,091 ล้านบาท เพิ่มขึ้น 499 ล้านบาทหรือขยายตัว 84%

มาจากส่วนเกินทุนจากการตีราคาสินทรัพย์ 516 ล้านบาท
หักด้วยเงินปันผลจ่ายจากผลการดำเนินงานปี 2549 จำนวน 27 ล้านบาท

4.3 หนี้สิน หนี้สินระยะยาวคิดเป็น 12% ของหนี้สินรวม
โดยหนี้สินระยะยาวส่วนใหญ่ได้มีการทำสัญญาแลกเปลี่ยนอัตราดอกเบี้ยกับธนาคารพาณิชย์
เพื่อบริหารความเสี่ยงที่เกี่ยวเนื่องกับหนี้สินทางการเงินที่มีอัตราดอกเบี้ยปรับขึ้นลงตามอัตราตลาด
รายละเอียดเงินกู้ยืมระยะยาวอยู่ในหมายเหตุงบการเงินปี 2550 ข้อที่ 16
ส่วนหนี้สินระยะสั้นที่มีต้นทุนดอกเบี้ยจำนวน 2,923 ล้านบาทคิดเป็น 78% ของหนี้สินรวม
อัตราดอกเบี้ยจะเปลี่ยนแปลงตามอัตราตลาด ไม่ได้มีการป้องกันความเสี่ยงไว้ ดังนั้น
การเปลี่ยนแปลงของอัตราดอกเบี้ยตลาดจะมีผลต่อการดำเนินงานของบริษัท แต่บริษัทฯ
มีนโยบายควบคุมความเสี่ยง โดยกำหนดระยะเวลาก่อหนี้ระยะสั้นแปรตามแนวโน้มอัตราดอกเบี้ย

(3) ค่าตอบแทนของผู้สอบบัญชี

3.1 ค่าตอบแทนจากการสอบบัญชี (audit fee)

บริษัทและบริษัทย่อยจ่ายค่าตอบแทนจากการสอบบัญชีจำนวนเงินรวม 5.42 ล้านบาท

3.2 ค่าบริการอื่น (non-audit fee)

ค่าตอบแทนการตรวจสอบการปฏิบัติตามเงื่อนไขของบัตรส่งเสริมของบริษัทย่อยจำนวน 0.22
ล้านบาท เป็นส่วนที่จะต้องจ่ายในอนาคตทั้งจำนวน